जेईई (एडवांस) में शामिल होने वाले कैंडिडेट्स को अपने जवाब मशीन रीडेबल ऑप्टिकल रिस्पॉन्स शीट पर मार्क करने होंगे। टेस्ट के बाद 1 से 4 जून तक ओआरएस इमेज और स्केन कॉपी शीट पोर्टल पर उपलब्ध रहेगी। इसके बाद स्टूडेंट्स उसे रिव्यू कर सकेंगे। फिर भी किसी तरह की गड़बड़ी होने पर 500 रुपए प्रति सवाल के हिसाब से ऑनलाइन शिकायत कर पाएंगे।
5 जून को सही आंसर-की जारी की जाएगी, जिस पर फीडबैक 7 जून तक दिए जा सकते हैं। यह टेस्ट देशभर में 22 मई को आयोजित होगा।
ओआरएस में पहला पेज मशीन रीडेबल होगा, जो इस तरह डिजाइन किया है, जिसमें दूसरी शीट पर इम्प्रेशन छोड़ सकें। कैंडिडेट्स को इन शीट्स को अलग नहीं करना है। अगर ऐसा किया जाता है, तो शीट्स का अलाइनमेंट बिगड़ जाता है।
पहले पेज पर ही सही जवाब मार्क करना है, जैसा इंस्ट्रक्शन में बताया गया हो। ऐसा करने के लिए ब्लैक बॉल पाइंट पेज से गहरे काले रंग के गोले भरने होंगे। इससे संबंधित निर्देश जेईई (एडवांस) ब्रोशर में भी दिए गए हैं।
hin_Deva hin_Deva hin_Deva hin_Deva